C 322/22

ILMOITUS – JULKINEN KUULEMINEN

Mercosur-alueella käytetyt ilmaisut, jotka olisi suojattava viinejä koskevina perinteisinä merkintöinä Euroopan unionissa

(2018/C 322/11)

Mercosur-maiden (Argentiina, Brasilia, Paraguay ja Uruguay) kanssa assosiaatiosopimuksen, jäljempänä ’sopimus’, ja siihen kuuluvan viinien ja väkevien alkoholijuomien kauppaa koskevan liitteen tekemisestä käytävien neuvottelujen yhteydessä Mercosur-alueen viranomaiset ovat pyytäneet kahdentoista viinejä koskevan ilmaisun suojaamista perinteisinä merkintöinä sopimuksen puitteissa. Euroopan komissio harkitsee parhaillaan, olisiko nämä merkinnät suojattava perinteisinä merkintöinä tulevan sopimuksen puitteissa.

Komissio kehottaa kaikkia jäsenvaltioita ja kolmansia maita sekä jäsenvaltioissa tai kolmansissa maissa asuvia tai niihin sijoittautuneita luonnollisia henkilöitä tai oikeushenkilöitä, joiden oikeutettua etua asia koskee, esittämään vastaväitteitä tällaisesta suojaamisesta toimittamalla sille asianmukaisesti perustellun lausuman.

Vastaväitteet on toimitettava komissiolle yhden kuukauden kuluessa tämän tiedonannon julkaisupäivästä. Vastaväitteet voidaan ottaa tarkasteltavaksi ainoastaan, jos ne on toimitettu komissiolle edellä mainitussa määräajassa. Vastaväitteet on lähetettävä sähköpostiosoitteeseen AGRI-A3@ec.europa.eu

Kyseisten merkintöjen mahdollinen suojaaminen Euroopan unionissa edellyttää, että nämä neuvottelut saadaan onnistuneesti päätökseen ja asiasta annetaan sen jälkeen säädös.

HAKEMUS PERINTEISEN MERKINNÄN SUOJAAMISEKSI

”CRIANZA”

Hakemuksen kieli: espanja

Hakija: Argentiina

Perinteinen merkintä, jolle haetaan suojaa: Crianza

Perinteisen merkinnän kieli: espanja

Rypäletuotteiden luokat Viini

Määritelmä Ilmaisuja Barrel, Crianza en Roble, Criado en Barrica de Roble tai vastaavia ilmaisuja voidaan käyttää silloin, kun viinituotteisiin on pyritty saamaan puumaisia ominaisuuksia, ja sitä varten on käytetty tammitynnyreitä.

(Art.6 de la Resolución No 23/2008)

HAKEMUS PERINTEISEN MERKINNÄN SUOJAAMISEKSI

”DULCE NATURAL”

Hakemuksen kieli: espanja

Hakija: Argentiina

Perinteinen merkintä, jolle haetaan suojaa: Dulce natural

Perinteisen merkinnän kieli: espanja

Rypäletuotteiden luokat Viini

Määritelmä Vino dulce natural: Vitis vinifera L. -lajin tuoreiden ja kypsien rypäleiden tai rypäleen puristemehun osittaisesta käymisestä saatu tuote, jonka epätäydellinen käyminen johtuu sellaisten fysikaalisten prosessien käyttämisestä viininvalmistuksessa, joiden seurauksena alkoholipitoisuus on vähintään viisi tilavuusprosenttia (5 % V/V) ja sokeripitoisuus vähintään kaksikymmentä grammaa litrassa (20 g/l) pelkistäviä sokereita. Tämä viini voi olla geneeristä tai rypälelajikeviiniä.

Vino espumante dulce natural: Tuote, jonka sisältämä hiilihappoisuus on peräisin fysikaalisin menetelmin säilytetyn rypäleen puristemehun tai osittain käyneen rypäleen puristemehun suljetussa säiliössä tapahtuneesta käymisestä. Sen lopullinen atmosfäärinen paine on vähintään neljä (4 atm) kahdenkymmenen celsiusasteen (20 °C) lämpötilassa; alkoholipitoisuus on vähintään seitsemän tilavuusprosenttia (7 % V/V) ja luonnollisen jäännössokerin pitoisuus vähintään kuusikymmentä grammaa litrassa (60 g/l). Viiniin ei saa lisätä tirage- tai expedition -liuosta.

(Art. 1 y 2 de la Resolución 17/2012 y Anexo I Punto I Punto 2.2 de la Resolución No 01/2003).

HAKEMUS PERINTEISEN MERKINNÄN SUOJAAMISEKSI

”FINO”

Hakemuksen kieli: espanja

Hakija: Argentiina

Perinteinen merkintä, jolle haetaan suojaa: Fino

Perinteisen merkinnän kieli: espanja

Rypäletuotteiden luokat Viini

Määritelmä Viinin alkoholipitoisuus on 8,6–14,0 tilavuusprosenttia. Viini on saatu yksinomaan Vitis vinífera -lajikkeista, lukuun ottamatta Criolla Grande ja Cereza -lajikkeita, ja se on valmistettu mahdollisimman hyvät aistinvaraiset ominaisuudet varmistavilla teknisillä prosesseilla.

(Capítulo 2 Art. 2.2.1.3 Reglamento GMC No 45/1996 Reglamento Vitivinícola del Mercosur)

HAKEMUS PERINTEISEN MERKINNÄN SUOJAAMISEKSI

”VINO GENEROSO”

Hakemuksen kieli: espanja

Hakija: Argentiina

Perinteinen merkintä, jolle haetaan suojaa: Vino Generoso

Perinteisen merkinnän kieli: espanja

Rypäletuotteiden luokat Viini

Määritelmä Erityisviinit (liköörit ja/tai väkevät viinit):

1.Luokka A: Kuivat tai makeat viinit, joiden alkoholipitoisuus ilman lisäaineita on vähintään kaksitoista ja puoli tilavuusprosenttia (12,5 %) ja/tai todellinen alkoholipitoisuus vähintään viisitoista astetta (15° GL.).2.Luokka B: Kuivat tai makeat viinit, joiden alkoholipitoisuus on vähintään viisitoista tilavuusprosenttia (15 %) ja joihin on lisätty viinialkoholia valmistuksen aikana.3.Luokka C: Viini, joka on saatu lisäämällä jotakin seuraavista tuotteista missä tahansa tuotantoprosessin erillisessä vaiheessa, yhdessä tai erikseen: tiivistetty rypäleen puristemehu, Mistela-likööri, arrope (keitetty rypäleen puristemehu), rypälesiirappi tai viinialkoholi. Kokonaisalkoholipitoisuus on vähintään viisitoista astetta (15° GL.).

(Art. 17 inc. B de la Ley 14.878 Ley General de Vinos)

HAKEMUS PERINTEISEN MERKINNÄN SUOJAAMISEKSI

”FINO”

Hakemuksen kieli: espanja

Hakija: Uruguay

Perinteinen merkintä, jolle haetaan suojaa: Fino

Perinteisen merkinnän kieli: espanja

Rypäletuotteiden luokat Viini

Määritelmä Viini, jonka alkoholipitoisuus on 8,6–14,0 tilavuusprosenttia. Viini on saatu yksinomaan Vitis vinífera -lajikkeista Criolla Grande ja Cereza -lajikkeita lukuun ottamatta, ja se on valmistettu mahdollisimman hyvät aistinvaraiset ominaisuudet varmistavilla teknisillä prosesseilla.

(Capítulo 2 Art. 2.2.1.3 Reglamento GMC No 45/1996 Reglamento Vitivinícola del Mercosur)

HAKEMUS PERINTEISEN MERKINNÄN SUOJAAMISEKSI

”LEVE”

Hakemuksen kieli: espanja

Hakija: Uruguay

Perinteinen merkintä, jolle haetaan suojaa: Leve

Perinteisen merkinnän kieli: espanja

Rypäletuotteiden luokat Viini

Määritelmä Viini, jonka alkoholipitoisuus on 7,0–8,5 tilavuusprosenttia ja joka on saatu yksinomaan viinirypäleen luonnollisia sokereita käyttämällä ja valmistettu tuotantoalueella sadonkorjuun aikana.

(Res GMC 45/96, Decreto 325/97, Decreto 190/2010)

HAKEMUS PERINTEISEN MERKINNÄN SUOJAAMISEKSI

”RESERVA”

Hakemuksen kieli: espanja

Hakija: Uruguay

Perinteinen merkintä, jolle haetaan suojaa: Reserva

Perinteisen merkinnän kieli: espanja

Rypäletuotteiden luokat Viini

Määritelmä Viinit, jotka on tuotettu hyväksyttyä laatua olevista Vitis vinifera -lajin rypäleistä ja jotka asianmukaisissa olosuhteissa tapahtuneen vanhentamisprosessin jälkeen ovat kaikkien aistinvaraisten ominaisuuksiensa suhteen hyvin kehittyneitä.

(Decreto No 315/994)

HAKEMUS PERINTEISEN MERKINNÄN SUOJAAMISEKSI

”VIEJO”

Hakemuksen kieli: espanja

Hakija: Uruguay

Perinteinen merkintä, jolle haetaan suojaa: Viejo

Perinteisen merkinnän kieli: espanja

Rypäletuotteiden luokat Viini

Määritelmä ”Vanhaan” viittaavilla nimityksillä myytyjen viinien kypsytyksen on pitänyt kestää vähintään kaksi vuotta.

(Decreto 6/8/29)

HAKEMUS PERINTEISEN MERKINNÄN SUOJAAMISEKSI

”FINO”

Hakemuksen kieli: portugali

Hakija: Brasilia

Perinteinen merkintä, jolle haetaan suojaa: Fino

Perinteisen merkinnän kieli: portugali

Rypäletuotteiden luokat Viini

Määritelmä ”Vinho fino” on viini, jonka alkoholipitoisuus on 8,6 (kahdeksan ja kuusi kymmenystä) – 14 (neljätoista) tilavuusprosenttia ja joka on valmistettu mahdollisimman hyvät aistinvaraiset ominaisuudet varmistavilla teknisillä prosesseilla ja yksinomaan Nobles-ryhmään kuuluvista Vitis vinifera -rypälelajikkeista siten kuin määräyksessä kuvataan.

(item 2.2.1.3. do Regulamento Vitivinícola do Mercosul, Lei Federal n. 7.678/1988, § 1, Art. 9)

HAKEMUS PERINTEISEN MERKINNÄN SUOJAAMISEKSI

”LEVE”

Hakemuksen kieli: portugali

Hakija: Brasilia

Perinteinen merkintä, jolle haetaan suojaa: Leve

Perinteisen merkinnän kieli: portugali

Rypäletuotteiden luokat Viini

Määritelmä 10 artikla ”Vinho leve” on viini, jonka alkoholipitoisuus on 7 (seitsemän) – 8,5 (kahdeksan ja puoli) tilavuusprosenttia ja joka on saatu yksinomaan viinirypäleen luonnollisia sokereita käyttämällä ja valmistettu tuotantoalueella sadonkorjuun aikana; sitä ei saa valmistaa pöytäviinistä.

(item 2.2.1.2. do Regulamento Vitivinícola do Mercosul, Lei Federal n. 7.678/1988, Art. 10)

HAKEMUS PERINTEISEN MERKINNÄN SUOJAAMISEKSI

”RESERVA”

Hakemuksen kieli: portugali

Hakija: Brasilia

Perinteinen merkintä, jolle haetaan suojaa: Reserva

Perinteisen merkinnän kieli: portugali

Rypäletuotteiden luokat Viini

Määritelmä

I – kun kyseessä on punaviini, jonka vähimmäisalkoholipitoisuus on 11 tilavuusprosenttia, viiniä on kypsytettävä asianmukaisissa puutynnyreissä vähintään kaksitoista kuukautta;

II – kun kyseessä on valko- tai roseeviini, jonka vähimmäisalkoholipitoisuus on 11 tilavuusprosenttia, viiniä on kypsytettävä asianmukaisissa puutynnyreissä vähintään kuusi kuukautta.

(Portaria MAPA n. 43/2016, art. 30)

HAKEMUS PERINTEISEN MERKINNÄN SUOJAAMISEKSI

”GRAN RESERVA”

Hakemuksen kieli: portugali

Hakija: Brasilia

Perinteinen merkintä, jolle haetaan suojaa: Gran Reserva

Perinteisen merkinnän kieli: portugali

Rypäletuotteiden luokat Viini

Määritelmä

I – kun kyseessä on punaviini, jonka vähimmäisalkoholipitoisuus on 11 tilavuusprosenttia, viiniä on kypsytettävä vähintään 18 kuukautta, josta vähintään kuusi kuukautta enintään 600 litraa vetävissä asianmukaisissa puutynnyreissä, ja

II – kun kyseessä on valko- tai roseeviini, jonka vähimmäisalkoholipitoisuus on 11 tilavuusprosenttia, viiniä on kypsytettävä vähintään 12 kuukautta, josta vähintään kolme kuukautta enintään 600 litraa vetävissä asianmukaisissa puutynnyreissä.

(Portaria MAPA n. 43/2016, art. 30)